# GP (рапър)

### от Уикипедия, свободната енциклопедия

Гошо от "Почивка", или GP

GP (Джи Пи) е изгряващ варненски ъндърграунд рапър и емси (MC).

Съкращението GP идва от Гошо от "Почивка" (на латиница Gosho ot Pochivka). Друг негов псевдоним е Жоро-Би (Joro-B). Още е известен и като Жоро Пи, Жи Пи и др. "Почивка" е квартал във Варна, известен с разположението си близо до морето, Морската градина и центъра на града.

По неофициална информация GP е със средно образование и работи в България, САЩ и Испания (периода 2001-2005). Музиката, която създава, е просто негово хоби.

## [редактиране] Музикална история

Първите му парчета се появяват през 2001 и след 5-годишно затишие през март 2006 GP пуска нови 13 песни, като стартира и собствен уебсайт с лейбъл "Zmey Records". На сайта могат да се открият всичките му песни, видеоклип към най-известното му парче "Искаш секс, нали?", още известна и като "Почивка", както и снимки, на певеца, текстове и книга за гости.

Няма официално издадени албуми, но музикалното му творчество е свободно достъпно в различни интернет и локални сървъри. Първата му публична медийна поява е на 13 април 2006 в предаването "Културистика" по телевизия ММ, когато са представени записи на 5 неизлъчвани дотогава видеоклипа и няколко фристайла. Самият той обаче никога не се появява в ефир.

Тематиката на музиката му покрива живота в кв. "Почивка", отношенията му с приятелите му и колегите от работа, чувствата и намеренията към любимата му Живка и откровени мисли за живота. Текстовете като цяло са нецензурни и провокативни както стилистически, така и съдържателно. В някои от парчетата му припяват гост-изпълнители като Ицо Шапката (през 2005 вече Мухата), Кошутата, Ди Джей Ориент, Мистър Никой, Динозавъра и Мистър Човече. Първата му компилация носи името "Почивка", а втората е озаглавена "Project Return" ("Проект завръщане"), ознаменуваща завръщането му в България.

## [редактиране] Конкуренция

Макар че през последните няколко години (2003-2006) се появиха масово и други ъндърграунд емсита, възпяващи родните си градове като Дражето от Ямбол, MC Bobby, Боби Турбото, Бичето, Печени момчета от Добрич, Хитрите мечоци, варненскaта формация "Кайсиева градина", Гангстера също от Ямбол, DJ Coco Beat от Луковит, Адамант, Тонко Едно [1] от Казанлък както и съвсем новите актьорски превъплъщения на Краси Радков като Цеко Сифоня и Любо Нейков като МС Фараона, GP остава известен като един от първите, най-известните и най-слушани изпълнители в този сравнително нов алтернативен жанр в България.

## [редактиране] Външни препратки

- Официален и настоящ уебсайт на GP
- Първият уебсайт на GP
- Текстове на някои песни (в textove.com)
- GP - Почивка в YouTube (видео клип)
- GP - Фристайл (видео клип)
- Повече за представителите на ъндърграунд рапа в България (блог)

Взето от „http://bg.wikipedia.org../../../g/p/_/GP_%28%D1%80%D0%B0%D0%BF%D1%8A%D1%80%29_e617.html“.

Категории: Личности на Варна | Рап-изпълнители

##### Views

- Статия
- Беседа
- Текуща версия

##### Търсене